stanford-oval/wikipedia huggingface dataset:
Intel Core
Nimeäminen

Marraskuussa 2008 julkaistujen Nehalem-mikroarkkitehtuuriin perustuvien suorittimien mukana Intel otti käyttöön uuden nimeämiskäytännön. Suorittimen ominaisuuksia ilmaisevista Solo ja Duo -nimistä luovuttiin ja tilalle otettiin hintaluokkaa ilmaisevat Core i3, Core i5 ja Core i7.
Tätä nimitetään myös ensimmäiseksi sukupolveksi, sillä kaikissa suorittimissa tämän jälkeen mallinumerossa ilmaistaan sukupolvi, jota suoritin edustaa. Core-suorittimien nimeäminen on erittäin monimutkaista, sillä nimetyn arkkitehtuurin lisäksi eri hintaluokan malleilla on omat koodinimet ja lisäksi niitä myydään eri malleina.
Esim. Nehalem-arkkitehtuurin pohjalta valmistettiin seuraavat suorittimet:
Lynnfield (myyty nimellä Core i5, Core i7 eri malleina)
Bloomfield (Core i7, Core i7 Extreme)
Jasper Forest (myyty nimellä Celeron)
Gainestown, Beckton (myyty nimellä Xeon)
Clarksfield (kannettaviin tietokoneisiin nimellä Core i7 ja Core i7 Extreme)
Edelleen Intelin sivut listaavat Clarksfield-suorittimesta 14 eri mallia eri kellotaajuuksilla ja välimuistin määrillä.
Harrastajien keskuudessa legendaarisen maineen saaneen Haswell-prosessorin mallinimi Intel Core i7-4790 kertoo kyseessä olevan neljännen sukupolven korkeamman hintaluokan Core-suoritin. Vastaavasti Intel Core i9-14900K on  14. sukupolven huippumalleja (loppuvuodesta 2023).
Suorittimien nimissä voi olla myös numerosarjan perässä kirjaimia ilmaisemassa jotain.
F kertoo että suorittimessä ei ole integroitua grafiikka
G kertoo että suorittimessä on integroitu grafiikkapiiri
K tarkoittaa että suorittimessa ei ole kerroinlukkoa
S on tarkoittaa erikoismallia
U on kannettaviin tarkoitettu vähävirtainen suoritin
H on korkean suorituskyvyn mobiilisuoritin
E on sulautettu suoritin
B on Ball Grid Array -kannalla varustettu pintaliitoskomponentti
Core-nimellä myytyjä suorittimia

| Sukupolvi | Vuosi | Mikroarkkitehtuuri | suurin kellotaajuus | valmistustekniikka |
| --- | --- | --- | --- | --- |
|  | 2003 | Enhanced Pentium M (Yonah) | 2333 | 65 nm |
|  | 2006 | Core | 3000 | 65 nm |
|  | 2007 | Penryn (die shrink) | 3333 | 45 nm |
| 1 | 2008 | Nehalem | 3600 | 45 nm |
|  | 2010 | Westmere (die shrink) | 3866 | 32 nm |
| 2 | 2011 | Sandy Bridge | 4000 | 32 nm |
| 3 | 2012 | Ivy Bridge (die shrink) | 4100 | 22 nm |
| 4 | 2013 | Haswell | 4400 | 22 nm |
| 5 | 2014 | Broadwell (die shrink) | 3700 | 14 nm |
| 6 | 2015 | Skylake | 5200 | 14 nm |
| 7 | 2016 | Kaby Lake |  | 14 nm |
| 7, 8 ja 9 | 2017 | Coffee Lake |  | 14 nm |
| 8 | 2018 | Cannon Lake | 3200 | 10 nm |
| 10 | 2019 | Sunny Cove | 4100 | 10 nm |
|  | 2019 | Comet Lake |  | 14 nm |
|  | 2019 | Ice Lake |  | 10 nm |
| 11 | 2020 | Tiger Lake |  | 10 nm |
|  | 2020 | Willow Cove | 5300 | 10 nm |
|  | 2021 | Cypress Cove | 5300 | 14 nm |
| 12 | 2021 | Alder Lake |  | "parannettu" 10 nm |
|  | 2021 | Golden Cove | 5500 | "parannettu" 10 nm |
| 13 | 2022 | Raptor Lake |  | "parannettu" 10 nm |
|  | 2022 | Raptor Cove |  | "parannettu" 10 nm |
| 14 | 2023 |  |  |  |
Aiheesta muualla

https://ark.intel.com/content/www/us/en/ark/products/series/79666/legacy-intel-core-processors.html
Intelin 14. sukupolven i9 prosessori oli tuotesarjan kärkisuorittimia loppuvuodesta 2023.
Jalandhar

| Jalandhar |
| --- | --- |

 Jalandhar
 Koordinaatit: 31.3256°N, 75.5792°E 
Valtio:  Intia
Osavaltio:  Punjab
Piirikunta:  Jalandhar
Infobox OKVirheellinen NIMI-arvo: 
Jalandhar on kaupunki Intiassa Punjabin osavaltiossa, 375 km Delhistä ja noin 90 km Amritsarista. Vuonna 2011 siellä laskettiin olevan 874 412 asukasta. Tämä tekee siitä osavaltion kolmanneksi suurimman kaupungin.
Jalandharissa tuotetaan urheiluvälineitä nahkasta ja kumista. Suuret yhtiöt kuten Adidas ja Reebok ovat ulkoistaneet sinne tuotantoaan. Niitä on syytetty lapsityövoiman käytöstä.
Alueen tärkeimpiä viljelykasveja ovat vehnä, riisi, maissi ja helmihirssi eli bajra. Maanviljely perustuu suurelta osin keinokasteluun.
Aiheesta muualla

Kuvia tai muita tiedostoja aiheesta Jalandhar Wikimedia Commonsissa
Iso joki tulvii

| Iso joki tulvii Mikko Alatalo |
| --- | --- | --- |

Studioalbumin tiedot
 Äänitetty : tammikuussa 1981
 Studio : Takomo-äänitysstudio   Photosonic-studio
 Julkaistu: 1981
 Formaatti: LP-levy (HILP 150)   C-kasetti (HICAS 1050)
 Tuottaja(t): Tommi Liuhala   Mikko Alatalo
 Tyylilaji: iskelmä, folkrock, suomipop, kupletti
 Kesto: 38.08
 Levy-yhtiö: Scandia-Musiikki
 Levymerkki: Hi-Hat
Listasijoitukset
  Suomi: 6. (toukokuu 1981) 
Mikko Alatalon muut julkaisut
| Elävänä Pispalassa 1980 | Iso joki tulvii 1981 | Eläimiä suomalaismetsissä 1981 |
Lauluja Siirtomaasuomesta -sarjan muut julkaisut
| Yhdentoista virran maa 1978 | Iso joki tulvii 1981 | III tasavallan vieraana 1982 |
Singlet albumilta Iso joki tulvii
 ”Leuhkat eväät” / ”Suomalainen reissupoika” Julkaistu: 1981 (HIS 1065)
Iso joki tulvii (myös virheellisesti nimellä Kun iso joki tulvii, Lauluja siirtomaasuomesta 2) on suomalaislaulaja Mikko Alatalon seitsemäs studioalbumi vuodelta 1981. Albumi on toinen osa Alatalon Lauluja siirtomaasuomesta -trilogiaa. Trilogian ensimmäinen albumi Yhdentoista virran maa ilmestyi vuonna 1978 ja trilogian päätösosa III tasavallan vieraana vuonna 1982.
Alatalo oli valmistellut Lauluja siirtomaasuomesta -sarjan kaksi seuraavaa levyä valmiiksi. Itse sarjan nimi on otettu Paavo Kähkölän ja Aku-Kimmo Ripatin samannimisestä kirjasta, jossa Pohjois-Suomen kehitysalueita vertailtiin siirtomaihin.
Levyn tunnetuimmaksi kappaleeksi nousi ”Leuhkat eväät”, jolla Alatalo osallistui vuoden 1981 Suomen euroviisukarsintaan häviten Riki Sorsan voittajakappaleelle ”Reggae OK” 36 pisteellä. Kappale menestyi kuitenkin hyvin singlenä ollen parhaimmillaan jukeboxien neljänneksi soitetuin ja singlemyyntilistojen yhdeksänneksi myydyin.
Muita levyn tunnetttuja kappaleita ovat kaupungistumisesta kertova ”Kulta, etkö tulis hakemaan mua kotiin”, Alatalon tunnetuimpiin lukeutuva, siirtotyöläisen arjen romanttinen kuvaus ”Suomalainen reissupoika” sekä luonnonkatastrofista ja tulvasta kertova ”Kun iso joki tulvii”.
Albumi julkaistiin Scandian Hi-Hat-levymerkillä LP-levynä ja C-kasettina. Vuonna 1990 LP-levynä ja vuonna 2009 CD-levynä julkaistu kokoelma Yhdentoista virran maa – Siirtomaa-Suomen laulut sisältää osan levyn kappaleista.
Kappaleet

Kaikki kappaleet sovittanut M. Alatalo – O. Haavisto – M. Luoma – T. Manninen – A. Rautajoki – P. Tolonen.
Jousi- ja huilusovitukset tehnyt Kassu Halonen.
Kappaleet > A-puoli

Suomenmaa – 3.55 (säv. & san. M. Alatalo)
Leuhkat eväät – 3.19 (säv. & san. Alatalo – H. Rinne)
Suomalainen odysseia osa 1 – 3.14 (säv. & san. Alatalo)
Kulta, etkös tulis hakemaan mua kotiin – 4.22 (säv. & san. Alatalo – Rinne)
Suomalainen reissupoika – 3.39 (säv. & san. Alatalo)
Kappaleet > B-puoli

Kun iso joki tulvii – 6.29 (säv. & san. Alatalo – Rinne)
Suomalainen odysseia osa 2 – 4.00 (säv. & san. Alatalo)
Vain lämpöä sylillisen verran – 3.39 (säv. & san. Alatalo)
Heitetään keikkaa – 2.26 (säv. & san. Alatalo – Rinne)
Kiitos, kunnon ihmiset – 3.05 (säv. & san. Alatalo – Rinne)
Kokoonpano > Muusikot

Olli Haavisto – akustiset ja sähkökitarat; sähkökitarasoolo (1), steel-kitara-pedaali, dobro, mandoliini ja kissalauta (6)
Masi Luoma – piano, urut, syntetisaattori ja harmonikka
Tapio Manninen – sähkökitarasoolot
Arto Rautajoki – rummut, lyömäsoittimet ja taustalaulu
Pertti Tolonen – bassokitara ja taustalaulu
Pentti Penninkilampi – taustalaulu
Mikko Alatalo – laulu, kitara, huuliharppu ja taustalaulu (1)
Kokoonpano > Muusikot > Muut muusikot

Maarit Hurmerinta – laulu (4)
Kassu Halonen – huilu (5)
Kokoonpano > Muusikot > Kassu Halosen jousiryhmä (1–2, 5–6, 8)

Kassu Halonen – jousiryhmän johto
Jaakko Raulamo – sello
Heikki Vehmanen – alttoviulu
Heikki Hämäläinen – viulu (1–2, 5–6)
Kokoonpano > Tuotanto

Dan Tigerstedt – äänitys (Takomo-äänitysstudio tammikuussa 1981), miksaus (Takomo-studio)
Heikki Loukovaara – äänitys (Photosonic-studio tammikuussa 1981)
Tommi Liuhala – miksaus (Takomo-studio), tuottaja
Petri Nuutinen / Työhuone – kannen suunnittelu, kannen toteutus, valokuvat
Mikko Alatalo – kannen suunnittelu, tuottaja
Ilkka Jaakkola – takakannen muotokuva
Aiheesta muualla

”Leuhkat eväät” Yle Areenassa
Albumi Discogsissa (englanniksi)
Dramma giocoso

Dramma giocoso (suom. leikkisä draama) on 1700-luvun puolivälissä kehittynyt italialainen koomisen oopperan tyylilaji, joka sai alkunsa napolilaisessa oopperatraditiossa, ja ensimmäisenä termiä käytti näytelmäkirjailija Carlo Goldoni vuonna 1748.
Dramma giocosossa vakava ja koominen sekoittuvat ja se sijoittuukin vakavan opera serian ja koomisen opera buffan välimaastoon. Juoni on usein sentimentaalinen tai pateettinen lähestyen traagista. Hyvin tyypillistä dramma giocosoa on näytöksen loppuun dramaattiseksi huipentumaksi sijoitettu suuri buffokohtaus.
Goldonin ja muiden teksteissä esiintyi erilaisia roolityyppejä: aatelistoa, joita musiikillisesti kuvattiin opera serian tyylikeinoin ja maalaisia, vanhojapoikia, maatyöläisiä ja palveluskuntaa, joiden aluetta oli koominen, opera buffan sfääri. Lisäksi usein tavattiin välimuotona parti di mezzo carattere, esimerkiksi Donna Elvira Mozartin Don Giovannissa.
Jay Anson

Jay Anson (4. marraskuuta 1921 New York – 12. maaliskuuta 1980 Palo Alto, Kalifornia) oli yhdysvaltalainen kirjailija. Hänen tunnetuin teoksensa on The Amityville Horror. Hän toimi kirjailijana kuolemaansa saakka.
Kirjat

The Filming of 'Battle of the Bulge (1965)
Operation Dirty Dozen (1967)
The Moviemakers (1969)
Klute in New York: A Background for Suspense (1971)
The Saga of: Jeremiah Johnson (1972)
Harry Callahan/Clint Eastwood: Something Special in Films (1975)
Lumet: Film Marker (1975)
Urban Living: Funny and Formidable (1975)
Martin Scorsese: Back on the Block (1973)
The Hero Cop: Yesterday and Today (1973)
The Dangerous World of 'Deliverance (1972)
On the Road with: Scarecrow (1973)
The Amityville Horror: A True Story (1977)
666 (1980)
Jagged Alliance

| Jagged Alliance |
| --- | --- |
Kehittäjä:  Madlab Software
Julkaisija:  Sir-Tech, BitComposer Interactive
Lajityyppi:  vuoropohjainen taktiikkapeli
Ensijulkaisu:  Jagged Alliance (1995)
Aiheesta muualla
MobyGames
Lisää peliartikkeleitaVideopelien teemasivulla
Jagged Alliance on vuoropohjaisten taktiikkapelien sarja, jonka ensimmäinen osa julkaistiin DOS:ille. Pelisarjan ensimmäisen osan on kehittänyt Madlab Software.
Kuvaus

Pelissä ohjataan pelaajan valitsemia palkkasotureita. Jokaisella pelihahmolla on oma persoonallisuutensa ja erikoistaitonsa, esimerkiksi jotkin palkkasoturit ovat erikoistuneet opettamiseen. Pelissä voi myös luoda oman palkkasoturin.
Nimikkeet

Jagged Alliance (1995)
Jagged Alliance: Deadly Games
Jagged Alliance 2
Jagged Alliance 2: Unfinished Business
Jagged Alliance 2: Wildfire
Jagged Alliance: Back in Action (2012)
Jagged Alliance: Crossfire
Jagged Alliance DS
Jagged Alliance: Flashback (2014)
Jagged Alliance 3 (2023)
Jagged Alliance

Peli sijoittuu Metaviran saarelle, jossa on suoritettu aikoinaan ydinkokeita. Kokeiden seurauksena saaren puut erittävät lääketieteellisesti erittäin arvokasta mahlaa, mutta puut eivät kykene lisääntymään. Saarella toimii kaksi tutkimusryhmää, Brendan ja hänen isänsä johtama ryhmä sekä pahan Santiagon ryhmä. Santiagolla on aluksi kaikki paitsi yksi sektori hallusaan. Pelaajan tehtävä on vapauttaa koko saari ja kukistaa Santiago.
Jagged Alliance 2

Peli sijoittuu kuvitteelliseen Arulcon valtioon, jossa Kuningatar Deidranna on kaapannut vallan. Pelaaja palkataan vapauttamaan Arulco, joka on jaettu 256 sektoriin (16*16). Pelaaja voi palkata palkkasotureita, ostaa aseita ja varusteita sekä saada tehtäviä tietokoneen välityksellä. Lisäksi pelaajan voi valloittaa kyliä, kaivoksia, lentokenttiä ja tukikohtia sekä kouluttaa siviileistä sotilaita, jotka eivät kuitenkaan seuraa mukana. Peli paransi ensimmäisen pelin ongelmia ja palkkasoturien toimintamahdollisuuksia laajennettiin. Pelaaja kykeni myös keskustelemaan muiden hahmojen kanssa.
Aiheesta muualla

Pelisarja MobyGamesissä (englanniksi)
Jagged Alliance Area (englanniksi)
The Jagged Alliance Wiki (englanniksi)
Jalkapallon maailmanmestaruuskilpailujen 1978 loppuottelu

Jalkapallon maailmanmestaruuskilpailujen 1978 loppuottelu pelattiin 25. kesäkuuta 1978 Estadio Monumentalilla, Buenos Airesissa. Loppuottelussa kohtasivat Argentiina sekä Alankomaat. Argentiina voitti ottelun 3–1 ja voitti näin sen historian ensimmäisen mestaruuden. Mario Kempes teki Argentiinan maaleista kaksi ja Daniel Bertoni kolmannen. Dick Nanninga teki Alankomaiden ainoan maalin. Ottelun erotuomarina toimi italialainen Sergio Gonella.
Ottelu

|  |
| --- | --- | --- | --- | --- | --- |
Aloituskokoonpano
| Pelipaikka | Pelaaja | Tapahtumat | Pelipaikka | Pelaaja | Tapahtumat |
| Maalivahti | Ubaldo Fillol |  | Maalivahti | Jan Jongbloed |  |
| Puolustaja | Jorge Olguín |  | Puolustaja | Ruud Krol |  15' |
| Puolustaja | Luis Galván |  73' | Puolustaja | Wim Jansen |  75' |
| Puolustaja | Daniel Passarella (c) |  | Puolustaja | Ernie Brandts |  |
| Puolustaja | Alberto Tarantini |  | Puolustaja | Jan Poortvliet |  96' |
| Keskikenttä | Américo Gallego |  | Keskikenttä | Johan Neeskens |  84' |
| Keskikenttä | Osvaldo Ardiles |  40'  66' | Keskikenttä | Arie Haan |  |
| Keskikenttä | Mario Kempes |  | Keskikenttä | Willy van de Kerkhof |  |
| Hyökkääjä | Daniel Bertoni |  | Hyökkääjä | René van de Kerkhof |  |
| Hyökkääjä | Leopoldo Luque |  | Hyökkääjä | Johnny Rep |  58' |
| Hyökkääjä | Oscar Ortiz |  75' | Hyökkääjä | Rob Rensenbrink |  87' |
Vaihdot
| Keskikenttä | Omar Larrosa |  66' | Hyökkääjä | Dick Nanninga |  58' |
| Keskikenttä | René Houseman |  75' | Puolustaja | Wim Suurbier |  65'  94' |
Valmentajat
|  César Luis Menotti |  César Luis Menotti |  César Luis Menotti |  Ernst Happel |  Ernst Happel |  Ernst Happel |
Joukkueen kapteeni on merkitty (c) -merkinnällä
Aiheesta muualla

Kuvia tai muita tiedostoja aiheesta Jalkapallon maailmanmestaruuskilpailujen 1978 loppuottelu Wikimedia Commonsissa
Kenttäryhmitys
Jalkapallon maailmanmestaruuskilpailujen 1986 loppuottelu

Jalkapallon maailmanmestaruuskilpailujen 1986 loppuottelu pelattiin 29. kesäkuuta 1986 Estadio Azteca, Méxicossa.  Loppuottelussa kohtasivat Argentiina sekä Länsi-Saksa. Argentiina voitti ottelun 3–2 ja voitti näin sen historian toisen mestaruuden. Argentiinan maaleista vastasivat José Luis Brown, Jorge Valdano ja Jorge Burruchaga ja Saksan maalintekijät olivat Karl-Heinz Rummenigge ja Rudi Völler. Ottelun erotuomarina toimi brasilialainen Romualdo Arppi Filho.
Ottelu

|  |
| --- | --- | --- | --- | --- | --- |
Aloituskokoonpano
| Pelipaikka | Pelaaja | Tapahtumat | Pelipaikka | Pelaaja | Tapahtumat |
| Maalivahti | Nery Pumpido |  85' | Maalivahti | Harald Schumacher |  |
| Puolustaja | José Luis Brown |  | Puolustaja | Ditmar Jakobs |  |
| Puolustaja | José Cuciuffo |  | Puolustaja | Karl-Heinz Förster |  |
| Puolustaja | Óscar Ruggeri |  | Puolustaja | Hans-Peter Briegel |  62' |
| Keskikenttä | Sergio Batista |  | Puolustaja | Thomas Berthold |  |
| Keskikenttä | Ricardo Giusti |  | Puolustaja | Andreas Brehme |  |
| Keskikenttä | Jorge Burruchaga |  90' | Keskikenttä | Norbert Eder |  |
| Keskikenttä | Héctor Enrique |  81' | Keskikenttä | Lothar Matthäus |  21' |
| Keskikenttä | Julio Olarticoechea |  77' | Keskikenttä | Felix Magath |  65' |
| Hyökkääjä | Diego Maradona (c) |  17' | Hyökkääjä | Karl-Heinz Rummenigge |  |
| Hyökkääjä | Jorge Valdano |  | Hyökkääjä | Klaus Allofs (c) |  45' |
Vaihdot
| Keskikenttä | Marcelo Trobbiani |  90' | Hyökkääjä | Rudi Völler |  45' |
|  |  |  | Hyökkääjä | Dieter Hoeneß |  65' |
Valmentajat
|  Carlos Bilardo |  Carlos Bilardo |  Carlos Bilardo |  Franz Beckenbauer |  Franz Beckenbauer |  Franz Beckenbauer |
Joukkueen kapteeni on merkitty (c) -merkinnällä
Aiheesta muualla

Kuvia tai muita tiedostoja aiheesta Jalkapallon maailmanmestaruuskilpailujen 1986 loppuottelu Wikimedia Commonsissa
Disney Live

Disney Live on Disney on Ice -jääshow'ta pyörittävän yhtiön Feld Entertainmentin toinen luomus. Se on tavallaan jääshow'n muotoon rakennettu teatteriesitys, jossa pääasiallisina hahmoina käytetään Disneyn luomia hahmoja. Esityksissä käytetään hyväksi Disney on Icesta tuttuja erikoistehosteita, puvustusta sekä musiikkia.
Suomessa Disney Live sai ensi-iltansa ensimmäistä kertaa toukokuussa 2008 esityksellään "Disney Live - Nalle Puh".
Disney Live -esitykset Suomessa:
Nalle Puh (2008)
Mikin taikashow (2008)
Jean Zimmer

Jean Zimmer
Jean Zimmer (s. 6. joulukuuta 1993 Bad Dürkheim, Rheinland-Pfalz) on saksalainen jalkapalloilija, joka pelaa Bundesliigan Fortuna Düsseldorfissa. Hän on pelipaikaltaan useimmiten oikea laitapuolustaja. Zimmer nousi Kaiserslauternin edustusjoukkueeseen syksyllä 2013 ja on ennen Düsseldorfiin siirtymistään edustanut myös Stuttgartia. Hän on kesäkuun 2020 loppuun mennessä pelannut 1. Bundesliigassa kausina 2018–2020 Fortuna Düsseldorfin joukkueessa 35 ottelua ja tehnyt niissä yhden maalin. Hän on 2. Bundesliigassa pelannut 106 ottelua ja tehnyt kuusi maalia.
Aiheesta muualla

Kuvia tai muita tiedostoja aiheesta Jean Zimmer Wikimedia Commonsissa
Jean de Dinteville

| Jean de Dinteville |
| --- | --- |
 Dinteville kuvattuna Hans Holbein nuoremman maalauksessa Suurlähettiläät (1533). Yksityiskohta.
Henkilötiedot
Syntynyt: 1504
Kuollut: 1555
Ammatti:  suurlähettiläs
Jean de Dinteville (1504–1555) oli Ranskan kuninkaan Frans I:n suurlähettiläs Englannin kuninkaan Henrik VIII:n hovissa. Dinteville oli ranskalainen aatelinen, jolla oli kartano Polisyssä.
Dinteville oli 29-vuotias, kun Hans Holbein nuorempi maalasi hänen muotokuvansa osana teostaan Suurlähettiläät vuonna 1533. Dinteville tilasi Suurlähettiläät ikuistaakseen itsensä ja ystävänsä Georges de Selven. Taulua pidettiin alun perin Dintevillen kotona. Hänen henkilökohtainen mottonsa oli memento mori (suomeksi muista kuolevaisuutesi), johon maalauksen pääkallo viittaa.
Aiheesta muualla

Kuvia tai muita tiedostoja aiheesta Jean de Dinteville Wikimedia Commonsissa
Jaguar Mark X

| Jaguar Mark X Jaguar 420G |
| --- | --- |
 Jaguar Mark X
Valmistustiedot
Valmistusmaa:  Iso-Britannia
Valmistaja:  Jaguar
Valmistusvuodet:  1961–1970
Korimalli:  4-ovinen sedan
Edeltäjä:  Jaguar Mark IX
Seuraaja:  Jaguar XJ12
Tekniset tiedot
Moottori:  R6
Iskutilavuus:  3781–4235 cm3
Vetotapa:  takaveto
Jaguar Mark X (mark ten) on suurin Jaguarin koskaan valmistama sedanmalli, joka suunniteltiin alun perin Yhdysvaltojen markkinoita varten. Autosta tehtiin myös luksusmalli Daimler DS420, jota valmistettiin aina vuoteen 1992 asti.
Kehitys

Vuonna 1966 auton nimeksi tuli Jaguar 420G.
Tekniikka

Jousitus on joka kulmassa erillisjousitus ja edessä on kierrejouset. Vaihteistona on manuaali, ylivaihteella varustettu manuaali tai automaattivaihteisto.
Moottorit

3.8 (3781 cm3) (1961 - 1964)
4.2 (4235 cm3) (1964 - 1970)
Mitat

Pituus: 5130 mm
Leveys: 1930 mm
Akseliväli: 3050 mm
Omamassa: 1860 kg
Jalkapallon maailmanmestaruuskilpailujen 1974 loppuottelu

Wolfgang Overath ja Gerd Müller ottelun jälkeen mestaruuspokaalin kanssa.
Jalkapallon maailmanmestaruuskilpailujen 1974 loppuottelu pelattiin 7. heinäkuuta 1974 Münchenin olympiastadionilla, Münchenissä. Loppuottelussa kohtasivat Länsi-Saksa sekä Alankomaat. Länsi-Saksa voitti ottelun 2–1 ja voitti näin sen historian toisen mestaruuden. Saksan maalit tekivät Paul Breitner ja Gerd Müller. Alankomaiden ainoan maalin teki Johan Neeskens. Ottelun erotuomarina toimi englantilainen Jack Taylor.
Ottelu

|  |
| --- | --- | --- | --- | --- | --- |
Aloituskokoonpano
| Pelipaikka | Pelaaja | Tapahtumat | Pelipaikka | Pelaaja | Tapahtumat |
| Maalivahti | Sepp Maier |  | Maalivahti | Jan Jongbloed |  |
| Puolustaja | Berti Vogts |  4' | Puolustaja | Wim Suurbier |  |
| Puolustaja | Franz Beckenbauer (c) |  | Puolustaja | Wim Rijsbergen |  69' |
| Puolustaja | Hans-Georg Schwarzenbeck |  | Puolustaja | Ruud Krol |  |
| Puolustaja | Paul Breitner |  | Keskikenttä | Arie Haan |  |
| Keskikenttä | Rainer Bonhof |  | Keskikenttä | Wim Jansen |  |
| Keskikenttä | Wolfgang Overath |  | Keskikenttä | Johan Neeskens |  40' |
| Hyökkääjä | Jürgen Grabowski |  | Keskikenttä | Willem van Hanegem |  23' |
| Hyökkääjä | Gerd Müller |  | Hyökkääjä | Johnny Rep |  |
| Hyökkääjä | Uli Hoeneß |  | Hyökkääjä | Johan Cruijff (c) |  45' |
| Hyökkääjä | Bernd Hölzenbein |  | Hyökkääjä | Rob Rensenbrink |  46' |
Vaihdot
|  |  |  | Hyökkääjä | René van de Kerkhof |  46' |
|  |  |  | Keskikenttä | Theo de Jong |  69' |
Valmentajat
|  Helmut Schön |  Helmut Schön |  Helmut Schön |  Rinus Michels |  Rinus Michels |  Rinus Michels |
Joukkueen kapteeni on merkitty (c) -merkinnällä
Aiheesta muualla

Kuvia tai muita tiedostoja aiheesta Jalkapallon maailmanmestaruuskilpailujen 1974 loppuottelu Wikimedia Commonsissa
Disney Infinity 2.0

| Disney Infinity 2> 0 |
| --- | --- |

Kehittäjä:  Avalanche Software
Julkaisija:  Disney Interactive Studios
Jakelija:  Marvel Entertainment, Steam, Google Play ja App Store
Säveltäjä:  Henry Jackman
Pelisarja:  Disney Infinity
Julkaistu:   18. syyskuuta 2014 NA 18. elokuuta 2013 EU 23. elokuuta 2013 iPad 18. syyskuuta 2013 Windows 14. marraskuuta 2013 
Lajityyppi:  toimintaseikkailu, avoin pelimaailma
Pelimuoto:  yksinpeli, moninpeli
Ikäluokitus:  ESRB: E10+ PEGI: 7
Alusta:  PlayStation 3, PlayStation 4, Xbox 360, Wii, Wii U, Nintendo 3DS, Microsoft Windows, iPad
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK  : 
Disney Infinity 2.0 on Avalanche Softwaren kehittämä ja Disney Interactive Studiosin julkaisema toimintaseikkailupeli. Peli julkaistiin usealle alustalle vuonna 2014. Peli on Disney Infinity -pelisarjan toinen osa.
Pelissä on samat dynamiikkat kuin ensimmäisessä osassa ja sen kehittämiseen meni 150 miljoonaa Yhdysvaltain dollaria.[lähde? ] Peli sisältää kerättäviä Disney-, Pixar- ja Marvel-elokuvien figuriineja, jotka on synkronisoitu pelin kanssa ja joilla voi seikkailla pelissä.
Pelin kolmas osa Disney Infinity 3.0 julkaistiin vuonna 2015.
Jain Kim

| Jain Kim |
| --- | --- |
 Kim vuonna 2018
Henkilötiedot
Syntynyt: 11. syyskuuta 1988 (ikä 36) Goyang
Kansalaisuus:  Etelä-Korea
Ammatti:  kiipeilijä
Lapset:  1 lapsi
Uran tiedot
Aktiivisena:  2004-
Pituus:  153 cm
Laji:  lead-kiipeily, boulderointi
Jain Kim (hangul: 김자인; hanja: 金慈仁; uudistettu latinisaatio: Gim Ja-in; s. 11. syyskuuta 1988) on eteläkorealainen kiipeilijä. Hän on voittanut lead-kiipeilyn maailmancupin osakilpailuja 30 kertaa. Hän on yksi menestyneimmistä kiipeilijöistä ja vanhin maailmancupin osakilpailussa kultaa voittanut nainen.
Kimin vanhemmat ovat vuorikiipeilijöitä. Hän aloitti kiipeilyn veljiensä perässä, sillä hän oli kateellinen siitä, miten hänen veljensä pääsivät osallistumaan kilpailuihin ulkomailla. Hän osallistui maailmancupiin ensimmäisen kerran 15-vuotiaana vuonna 2004 ja voitti ensimmäisen kultamitalinsa maailmancupin osakilpailusta vuonna 2009.
Vuonna 2021 Kim piti taukoa kilpailusta saatuaan lapsen, mutta hän palasi kilpailemaan vuonna 2023. Hän tavoittelee paikkaa Pariisin olympialaisiin.
Hän on avannut kiipeilykeskuksen. Kiipeilykeskuksen avaaminen oli häneen haaveensa kauan.
Kilpailujen tuloksia > Maailmancup osakilpailujen mitalit > Lead

| Kausi | Kulta | Hopea | Pronssi | Yht>  |
| --- | --- | --- | --- | --- |
| 2007 | 0 | 0 | 1 | 1 |
| 2009 | 1 | 2 | 0 | 3 |
| 2010 | 5 | 0 | 0 | 5 |
| 2011 | 5 | 1 | 1 | 7 |
| 2012 | 3 | 2 | 1 | 6 |
| 2013 | 4 | 2 | 1 | 7 |
| 2014 | 4 | 2 | 0 | 6 |
| 2015 | 3 | 0 | 0 | 3 |
| 2016 | 0 | 1 | 4 | 5 |
| 2017 | 1 | 3 | 2 | 6 |
| 2018 | 2 | 0 | 2 | 4 |
| 2019 | 1 | 0 | 1 | 2 |
| 2023 | 1 | 0 | 0 | 1 |
| Yht. | 30 | 13 | 13 | 56 |